## Pasākuma “Inovācija, pilotprojekti, sadarbība ar zinātni zvejniecībā, akvakultūrā un apstrādē un zināšanu pārnese akvakultūrā” projekta iesnieguma sākotnējās zinātniskās kvalitātes vērtējuma kārtība un vērtēšanas kritēriji

1. Pasākuma “Inovācija, pilotprojekti, sadarbība ar zinātni zvejniecībā, akvakultūrā un apstrādē un zināšanu pārnese akvakultūrā” (15.11.2022. MK noteikumi “Valsts un Eiropas Savienības atbalsta piešķiršanas kārtība pasākumā "Inovācija, pilotprojekti, sadarbība ar zinātni zvejniecībā, akvakultūrā un apstrādē un zināšanu pārnese akvakultūrā””) projekta iesnieguma sākotnējās zinātniskās kvalitātes vērtējuma objekts ir projekta ietvaros paredzētā inovācijas izstrāde vai pētījumi un izpēte, kas tiek veikta sadarbība ar zinātni zvejniecībā, akvakultūrā un apstrādē, vai zināšanu pārnese akvakultūrā.
2. Projekta iesniegums tiek izvērtēts trijos kritērijos: “Projekta iesnieguma zinātniskā kvalitāte”, “Projekta rezultātu ietekme” un “Projekta īstenošanas iespējas un nodrošinājums”.
3. Kritērijus izvērtē, piešķirot tiem vērtējumu “Atbilst”, “Atbilst ar nosacījumiem” vai “Neatbilst” katrā kritērijā. Katram punktam atbilstošs vērtējuma apraksts ir:
	1. “Atbilst” – izcils vai ļoti labs pieteikums, atbilst augstākajām prasībām vai pat pārsniedz tās kritērijā, jebkura projekta iesnieguma nepilnība ir nenozīmīga;
	2. “Atbilst ar nosacījumiem” - labs pieteikums, atbilst prasībām kritērijā, tomēr ir konstatējami trūkumi, kurus var novērst projekta īstenošanas laikā, ņemot vērā ekspertu izteiktos ieteikumus;
	3. “Neatbilst” – vājš vai neapmierinošs projekta iesniegums, neatbilst prasībām kritērijā, kas padara apšaubāmu projekta sekmīgu realizāciju un mērķu sasniegšanu.
4. Ja projekta iesnieguma sākotnējās zinātniskās kvalitātes konsolidētais (ja izvērtē divi eksperti) vai individuālais (ja izvērtē viens eksperts) vērtējums kaut vienā kritērijā ir “Neatbilst” vai visos trīs kritērijos ir “Atbilst ar nosacījumiem”, tiek ieteikts projektu neapstiprināt finansējuma saņemšanai.
5. Ja kādā no kritērijiem ir saņemts vērtējums “Atbilst ar nosacījumiem” un projekts tiek finansēts, veicot projekta noslēguma pārskata izvērtēšanu tiek ņemta vērā ekspertu ieteikumu ievērošana īstenojot projektu.
6. Eksperts, veicot projekta iesnieguma individuālo vērtējumu, aizpilda projekta iesnieguma individuālā vērtējuma veidlapu. Ja ir paredzēts konsolidētais projekta iesnieguma vērtējums, eksperts-konsolidētājs, veicot projekta iesnieguma individuālo vērtējumu, aizpilda projekta iesnieguma konsolidētā vērtējuma veidlapu. Aizpildot projekta iesnieguma individuālā un iesnieguma konsolidētā vērtējuma veidlapas eksperti katrā kritērijā dod vērtējumu “Atbilst”, “Atbilst ar nosacījumiem” vai “Neatbilst” un sniedz šī vērtējuma argumentētu pamatojumu, pamatojums ietver arī ekspertu ieteikumus, ja kritērijā ir dots vērtējums “Atbilst ar nosacījumiem”.

**Pasākuma “Inovācija, pilotprojekti, sadarbība ar zinātni zvejniecībā, akvakultūrā un apstrādē un zināšanu pārnese akvakultūrā”[[1]](#footnote-1) projekta iesnieguma sākotnējās zinātniskās kvalitātes vērtējums**

**Projekta iesnieguma individuālā/konsolidētā vērtējuma veidlapa**

Atbilstoši noteikumu 3.1. un 3.2. punktam, kā inovācija tiek saprasta (turpmāk – inovācijas definīcija):

3. Šo noteikumu izpratnē:

3.1. inovācija ir process, kurā tiek izstrādāti ieviešanai jauni vai uzlaboti produkti, aprīkojums, procesi un metodes vai tiek ievērojami uzlabotas to funkcionālās īpašības un paredzamais lietošanas veids (piemēram, mainīti tehniskie parametri, sastāvdaļas un materiāli, pievienotā programmatūra, lietotājam un videi saudzīgās īpašības), kā arī izpētītas inovatīvo produktu vai procesu tehniskās un ekonomiskās īstenošanas iespējas. Inovācija tehnoloģijā ietver izmaiņas tehnoloģiskajā procesā, iekārtās un programmatūrā, lai uzlabotu ražošanas procesu vai ražošanas metodes, un tās ieviešana nodrošina jaunu produktu ražošanu vai ražošanas procesa ievērojamu maiņu;

3.2. jauns vai uzlabots produkts – prece, metode vai pakalpojums, kas ir pilnīgi jauns vai kam ir uzlabotas funkcionālās īpašības vai mainīts paredzamais lietošanas veids, tostarp mainīti vai uzlaboti tehniskie parametri, sastāvdaļas, materiāli, pievienotā programmatūra vai lietotājam ērtas īpašības. Jaunām iekārtām vai paplašinājumiem jābūt ar specifikācijas uzlabojumiem. Par jaunu produktu neuzskata:

3.2.1. kādas ražošanas procesa daļas izmantošanas pārtraukšanu;

3.2.2. aizvietošanu vai ekstensīvu palielināšanu – izmantotajiem moduļiem identisku moduļu iegādi, iekārtu un programmatūras atjauninājumus. Jaunām iekārtām vai paplašinājumiem jābūt ar specifikācijas uzlabojumiem;

3.2.3. komponentu cenu maiņas dēļ radušās izmaiņas (produkta vai aprīkojuma cenas vai ražošanas procesa vai metodes produktivitātes izmaiņas nav produktu inovācija);

3.2.4. produktu pielāgojumus konkrētām vajadzībām, piemēram, produkta pielāgošanu klienta vajadzībām bez tādām jaunā produkta funkcionālo vai tehnisko īpašību izmaiņām, kas nodrošina lielāku jaunā produkta konkurētspēju salīdzinājumā ar esošiem produktiem;

3.2.5. ierastās vai regulārās izmaiņas, kas skar esošos produktus, aprīkojumu, ražošanas līnijas, ražošanas procesus, ražošanas metodes un citas operācijas darbības procesā;

3.2.6. dizaina izmaiņas, kas nemaina funkcijas, lietojumu vai tehniskās īpašības;

3.2.7. citu ražotāju produktu, iekārtu, aprīkojuma, procesu vai metožu tālākpārdošanu;

…

Atbilstoši noteikumu 2. un 4. punktam, pasākuma mērķis, atkarībā no apakšpasākuma ir:

2. Pasākumā ir šādi apakšpasākumi:

2.1. "Inovācija, pilotprojekti, sadarbība ar zinātni zvejniecībā, akvakultūrā un apstrādē" šo noteikumu 1. punktā minētajos saistītajos darbības veidos:

2.1.1. "Inovācija, pilotprojekti, sadarbība ar zinātni zvejniecībā";

2.1.2. "Inovācija, pilotprojekti, sadarbība ar zinātni akvakultūrā";

2.1.3. "Inovācija, pilotprojekti, sadarbība ar zinātni apstrādē";

2.2. "Zināšanu pārnese akvakultūrā".

4. Pasākuma mērķis ir:

4.1. šo noteikumu 2.1. apakšpunktā minētajā apakšpasākumā "Inovācija, pilotprojekti, sadarbība ar zinātni zvejniecībā, akvakultūrā un apstrādē" sniegt atbalstu inovāciju veicināšanai un pilotprojektiem vides ilgtspējai – negatīvās ietekmes uz ūdeni, gaisu un augsni mazināšanai, bioloģiskās daudzveidības sekmēšanai, aprites ekonomikai – efektīvākām ražošanas sistēmām, uzglabāšanai un iepakošanai, viedām tehnoloģijām – digitalizācijai, robotizācijai, mākslīgajam intelektam, atjaunīgiem energoresursiem un energoefektivitātei, kā arī pievienotās vērtības radīšanai vietējai izejvielai;

4.2. šo noteikumu 2.2. apakšpunktā minētajā apakšpasākumā "Zināšanu pārnese akvakultūrā" akvakultūras dzīvnieku audzētavu vispārējās veiktspējas un konkurētspējas palielināšana un to darbības negatīvās ietekmes uz vidi samazināšana, kā arī teorētisko un praktisko zināšanu apguve un papildināšana gan vietējā, gan starptautiskā līmenī, sadarbojoties esošajiem un jaunajiem darbiniekiem akvakultūras jomā.

Gatavojot projekta iesnieguma vērtējumu eksperts ņem vērā:

projekta iesniegumā B.3.1. daļā norādīto darbības veidu:

* Tirgvedības inovāciju izstrāde;
* Procesu inovācijas izstrāde;
* Produktu inovācijas izstrāde;
* Pētījumi un izpēte.

projekta iesniegumā B.3. daļā norādītais inovācijas mērogs:

* Uzņēmuma mērogā
* Nozares vai starpnozaru mērogā

Vērtējot projekta iesniegumu eksperts vērtē iesnieguma daļas B.1 - B.5., B.7., B.10., B.18. - B.19., kā arī daļā D.2. pievienotos dokumentus.

|  |
| --- |
| **Projekta iesnieguma individuālais/konsolidētais vērtējums** *(pasvītrot)* |
| Projekta nosaukums: |
| **1.** | **Kritērijs: Projekta iesnieguma zinātniskā kvalitāte** | Atbilst / Atbilst ar nosacījumiem / Neatbilst |
| **1.1.** | Apsvērums: projektā paredzētā sadarbība ar zinātni atbilst noteikumos definētajam pasākuma mērķim – projekta ietvaros paredzētā inovācijas izstrāde vai pētījumi un izpēte vai zināšanu pārnese akvakultūrā; projekta spēja radīt inovāciju, jaunas zināšanas vai tehnoloģiskās atziņas, nodrošināt zināšanu pārnesi | *Eksperts pamato sniegto vērtējumu “Atbilst” / “Atbilst ar nosacījumiem” / “Neatbilst”, ņemot vērā kritērija izpildi kopumā un kritērija katra apsvēruma izpildi.* *Ja eksperts sniedz vērtējumu “Atbilst ar nosacījumiem”, tiek sniegti ieteikumi projekta iesnieguma un projekta īstenošanas uzlabošanai.* |
| **1.2.** | Apsvērums: inovācijas izstrādes vai pētījuma un izpētes vai zināšanu pārneses akvakultūrā zinātniskā kvalitāte, ticamība un novitāte |
| **1.3.** | Apsvērums: izvēlētās inovācijas izstrādes vai pētījuma un izpētes vai zināšanu pārneses akvakultūrā stratēģijas un metodisko risinājumu zinātniskā kvalitāte, kā arī atbilstība noteikto mērķu sasniegšanai |
| **1.4.** | Apsvērums: sadarbības partneru (ja tādi paredzēti) ieguldījums, to kapacitāte, plānotā sadarbības kvalitāte |
| **2.** | **Kritērijs:** **Projekta rezultātu ietekme** | Atbilst / Atbilst ar nosacījumiem / Neatbilst |
| **2.1.** | Apsvērums: īstenojot projektu var tikt sasniegti projekta pieteikumā paredzētie rezultāti, notiks inovāciju izstrāde, pētījumu un izpētes ietvaros tiks radītas attiecīgajai nozarei attīstībai nozīmīgas zināšanas | *Eksperts pamato sniegto vērtējumu “Atbilst” / “Atbilst ar nosacījumiem” / “Neatbilst”, ņemot vērā kritērija izpildi kopumā un kritērija katra apsvēruma izpildi.* *Ja eksperts sniedz vērtējumu “Atbilst ar nosacījumiem”, tiek sniegti ieteikumi projekta iesnieguma un projekta īstenošanas uzlabošanai.* |
| **2.2.** | Apsvērums: ja projekta iesniegumā norādītais inovācijas mērogs ir “Nozares vai starpnozaru mērogā” tiek vērtēts izstrādātā inovācija ar to saistītās iegūtās zināšanas un prasmes ir pārnesamas attiecīgās nozares ietvaros, nodrošinot iegūto zināšanu ilgtspēju, īstenojot projektu tiks sagatavota atbilstoša dokumentācija šādas pārneses un ilgtspējas nodrošināšanai |
| **2.3.** | Apsvērums: projekta īstenošana sekmē pētījumā iesaistītā zinātniskā personāla, kā arī partneru kapacitāti un pieredzi inovāciju izstrādē un ieviešanā |
| **2.4.** | Apsvērums: vai projekta B.4.1. daļā izteiktais apgalvojums par to, ka projekts ir saistīts ar klimatu pārmaiņu mazināšanu, projekta B.18. daļā ietekmes uz apkārtējo vidi apraksts un projekta B.19. daļā projekta iesniedzēja nosauktie ietekmes veidi ir pamatoti un ticami. |
| **3.** | **Kritērijs: Projekta īstenošanas iespējas un nodrošinājums** | Atbilst / Atbilst ar nosacījumiem / Neatbilst |
| **3.1.** | Apsvērums: inovācijas izstrādes, pētījumu un izpētes vai zināšanu pārneses akvakultūrā darba plāna kvalitāte un tā atbilstība izvirzītajam mērķim. Paredzētie resursi ir atbilstoši un pietiekami mērķa sasniegšanai; paredzēts nodrošināt efektīvu resursu izmantošanu; plānotie darba posmi un uzdevumi ir skaidri definēti, atbilstoši un ticami | *Eksperts pamato sniegto vērtējumu “Atbilst” / “Atbilst ar nosacījumiem” / “Neatbilst”, ņemot vērā kritērija izpildi kopumā un kritērija katra apsvēruma izpildi.* *Ja eksperts sniedz vērtējumu “Atbilst ar nosacījumiem”, tiek sniegti ieteikumi projekta iesnieguma un projekta īstenošanas uzlabošanai.* |
| **3.2.** | Apsvērums: inovācijas izstrādes, pētījumu un izpētes vai zināšanu pārneses akvakultūrā veicošajai institūcijai un sadarbības partneriem (ja tādi ir) ir nepieciešamās zināšanas un kompetence, iesaistītā personāla kvalifikācija ir atbilstoša inovācijas izstrādei |
| **3.3.** | Apsvērums: inovācijas izstrādes, pētījumu un izpētes vai zināšanu pārneses akvakultūrā veikšanai ir nepieciešamā pētniecības infrastruktūra, tai skaitā pieeja sadarbības partneru aprīkojumam (ja attiecināms). Paredzētais finansējums inovācijas izstrādes aktivitātēm ir aprakstīts un ir atbilstošs šo darbību veikšanai. Paredzētā projekta rezultātu testēšana projekta īstenošanas laikā ir atbilstoši aprakstīta, ir nepieciešama un sniegs ieguldījumu inovācijas izstrādē. |
| Eksperts:Datums:Paraksts:  |

1. 15.11.2022. MK noteikumi “Valsts un Eiropas Savienības atbalsta piešķiršanas kārtība pasākumā "Inovācija, pilotprojekti, sadarbība ar zinātni zvejniecībā, akvakultūrā un apstrādē un zināšanu pārnese akvakultūrā”” (turpmāk – noteikumi). [↑](#footnote-ref-1)